Perang Koréa (basa Koréa: 한국전쟁), saka 25 Juni 1950 nganti 27 Juli 1953, iku konflik antarané Koréa Lor lan Koréa Kidul. Perang iki uga karan "perang sing dimandhataké" (basa Inggris "proxy war") antarané Amérika Sarékat lan sekuthu PBB-né lan kuminis Républik Rakyat Cina lan Uni Sovyèt (uga anggota PBB). Nagara utama sing mélu perang ya iku Koréa Lor lan Koréa Kidul. Sakuthu utama Koréa Kidul kalebu Amérika Sarékat, Kanada, Australia, lan Britania Raya, sanajan akèh nagara liya ngirimaké bala ing sangisoré gendéra PBB.